open-index/open-wikipedia-markdown huggingface dataset:
อิกซ์ตรีโมไฟล์

**อิกซ์ตรีโมไฟล์** () มาจากภาษาละติน *extremus* หมายถึง "สุดขั้ว" และภาษากรีก philiā (φιλία) หมายถึง "รัก" เป็นสิ่งมีชีวิตที่เติบโตได้ดีในภาวะสุดขั้วทางกายภาพหรือธรณีเคมีซึ่งเป็นโทษต่อสิ่งมีชีวิตส่วนใหญ่บนโลก ในทางตรงข้าม สิ่งมีชีวิตที่อาศัยอยู่ในสิ่งแวดล้อมที่สบายกว่าอาจเรียก เมโซไฟล์ (mesophile) หรือนิวโทรไฟล์ (neutrophile)

## ลักษณะ
ในคริสต์ทศวรรษ 1980 ถึง 1990 นักชีววิทยาพบว่าจุลินทรีย์มีความยืดหยุ่นมากในการดำรงชีพอยู่ในสิ่งแวดล้อมสุดขั้ว ตัวอย่างเช่น สิ่งแวดล้อมที่เป็นกรดหรือร้อนเป็นพิเศษ ซึ่งสิ่งมีชีวิตซับซ้อนไม่สามารถอยู่ได้เลย นักวิทยาศาสตร์บางส่วนถึงกับสรุปว่า สิ่งมีชีวิตอาจเริ่มต้นบนโลกในปล่องไฮโดรเทอร์มัลใต้ผิวมหาสมุทร Steinn Sigurdsson นักฟิสิกส์ดาราศาสตร์ กล่าวว่า "พบสปอร์แบคทีเรียมีชีวิตที่มีอายุ 40 ล้านปี และเราทราบว่าพวกมันทนทานต่อกัมมันตรังสี" วันที่ 6 กุมภาพันธ์ 2556 นักวิทยาศาสตร์รายงานว่า พบแบคทีเรียอาศัยอยู่ในที่เย็นและมืดในทะเลสาบที่ฝังอยู่ใต้น้ำแข็งในทวีปแอนตาร์กติกาลึกครึ่งไมล์ วันที่ 17 มีนาคม 2556 นักวิจัยรายงานข้อมูลที่เสนอว่ารูปแบบชีวิตจุลินทรีย์เติบโตในร่องลึกมาเรียนา ซึ่งเป็นสถานที่ลึกที่สุดในมหาสมุทรของโลก

## อ้างอิง


หมวดหมู่:นิเวศวิทยา
หมวดหมู่:แบคทีเรีย
หมวดหมู่:ชีวดาราศาสตร์
องค์การบริหารส่วนตำบลหนองน้ำใส

**องค์การบริหารส่วนตำบลหนองน้ำใส** สามารถหมายถึง
* องค์การบริหารส่วนตำบลหนองน้ำใส อำเภอภาชี จังหวัดพระนครศรีอยุธยา
* องค์การบริหารส่วนตำบลหนองน้ำใส อำเภอวัฒนานคร จังหวัดสระแก้ว
* องค์การบริหารส่วนตำบลหนองน้ำใส อำเภอบ้านไผ่ จังหวัดขอนแก่น
อาร์มิน ฟาน บูเรน

**อาร์มิน ฟาน บูเรน** () เป็นดีเจ ,โปรดิวเซอร์ และรีมิกซ์เกอร์ชาวดัชซ์ จากจังหวัดเซาท์ฮอลแลนด์ 

ฟาน บูเรน ได้รับรางวัลหลายรางวัล เขาถูกจัดอันดับที่ 1 ของนิตยสาร DJ Mag ถึง 5 สมัย สี่ปีติดต่อกัน เขาถูกจัดอันดับที่ 4 ในชาร์ตDJ Magazine's Top 100 DJs ในปี 2015 และ 2016, และอันดับที่ 3 ในปี 2017 ในปี 2014 เขาได้รับการเสนอชื่อชิงรางวัล Grammy Award สาขา Best Dance Recording ในซิงเกิลของเขา "This Is What It Feels Like" ซึ่งร่วมกับ Trevor Guthrie ซึ่งทำให้เขาเป็นศิลปินคนที่สี่ที่ได้รับการเสนอชื่อชิงรางวัลแกรมมี่อวอร์ด

## ผลงาน

;สตูดิโออัลบั้ม
* *[[76 (album)|76]]* (2003)
* *[[Shivers (album)|Shivers]]* (2005)
* *[[Imagine (Armin van Buuren album)|Imagine]]* (2008)
* *[[Mirage (Armin van Buuren album)|Mirage]]* (2010)
* *[[Intense]]* (2013)
* *[[Embrace (Armin van Buuren album)|Embrace]]* (2015)

## อ้างอิง

## แหล่งข้อมูลอื่น

* 
* Artist Page on ArmadaMusic.com
* 
* 
* 
* 

หมวดหมู่:อาร์มิน ฟาน บูเรน
หมวดหมู่:บุคคลที่เกิดในปี พ.ศ. 2519
หมวดหมู่:บุคคลที่ยังมีชีวิตอยู่
หมวดหมู่:คลับดีเจ
หมวดหมู่:ดีเจดัตช์
หมวดหมู่:รีมิกเซอร์
องค์การบริหารส่วนตำบลหินตั้ง

**องค์การบริหารส่วนตำบลหินตั้ง** สามารถหมายถึง
* องค์การบริหารส่วนตำบลหินตั้ง 
* องค์การบริหารส่วนตำบลหินตั้ง อำเภอบ้านไผ่ จังหวัดขอนแก่น
องค์การบริหารส่วนตำบลศรีบุญเรือง (จังหวัดขอนแก่น)

*ระวังสับสนชื่อคล้ายกัน [[องค์การบริหารส่วนตำบลศรีบุญเรือง]]*

**องค์การบริหารส่วนตำบลศรีบุญเรือง** เป็นองค์กรปกครองส่วนท้องถิ่นแห่งหนึ่งในอำเภอชนบท จังหวัดขอนแก่น พื้นที่ส่วนใหญ่เป็นพื้นที่ราบลุ่มน้ำท่วมถึง มีระดับความสูง 165 เมตร จากระดับน้ำทะเล สภาพพื้นที่ส่วนใหญ่ลาดเอียงลงสู่หนองกองแก้ว

## ที่ตั้งและอาณาเขต
องค์การบริหารส่วนตำบลศรีบุญเรือง ตั้งอยู่ทางเหนือสุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* ทิศเหนือ จรดกับ พื้นที่ องค์การบริหารส่วนตำบลหนองแปน (อำเภอมัญจาคีรี)
* ทิศใต้ จรดกับ พื้นที่ เทศบาลตำบลชนบท, เทศบาลตำบลชลบถวิบูลย์
* ทิศตะวันออก จรดกับ พื้นที่ องค์การบริหารส่วนตำบลเมืองเพีย (อำเภอบ้านไผ่)
* ทิศตะวันตก จรดกับ พื้นที่ เทศบาลตำบลชลบถวิบูลย์, องค์การบริหารส่วนตำบลกุดเค้า (อำเภอมัญจาคีรี)

## ประวัติ
**ตำบลศรีบุญเรือง** แรกเริ่มเป็นหมู่บ้านในการปกครองของตำบลชนบท โดยเมื่อวันที่ 1 เมษายน พ.ศ. 2525 ทางราชการได้แบ่งท้องที่ออกมาจัดตั้งขึ้นเป็นตำบลใหม่ ชื่อว่า "ตำบลศรีบุญเรือง" เพราะในพื้นทีมีวัดชื่อ วัดศรีบุญเรือง ที่ประชาชนส่วนใหญ่เลื่อมใส ศรัทธา โดยมีเขตปกครอง 9 หมู่บ้าน ได้แก่ บ้านชนบท บ้านคุ้มใต้ บ้านคุ้มขี้เถ้า บ้านคุ้มท่า บ้านท่าม่วง บ้านหนองหวาย บ้านกุดหล่ม บ้านวังเวิน บ้านดอนดู่ ซึ่งมีฐานะเป็น **สภาตำบลศรีบุญเรือง** มีหน้าที่กำกับดูแลและกำหนดแผนพัฒนา จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยมีประกาศให้เปลี่ยนแปลงฐานะจาก สภาตำบลศรีบุญเรือง เป็น **องค์การบริหารส่วนตำบลศรีบุญเรือง**จนถึงปัจจุบัน

## การปกครอง
องค์การบริหารส่วนตำบลศรีบุญเรือง ปกครองครอบคลุมพื้นที่บางส่วนของตำบลศรีบุญเรือง (นอกเขตเทศบาลตำบลชนบท) จำนวน 8 หมู่บ้าน ได้แก่

## ข้อมูลทางสังคม
**การศึกษา**
* **โรงเรียนประถมศึกษา**
** โรงเรียนบ้านท่าม่วง
** โรงเรียนบ้านดอนดู่คุรุราษฎร์บำรุง
* **โรงเรียนประถมศึกษา (ขยายโอกาส) **
** โรงเรียนบ้านวังเวินกุดหล่ม

## การสาธารณสุข
* โรงพยาบาลรัฐ จำนวน 2 แห่ง
** โรงพยาบาลส่งเสริมสุขภาพตำบลบ้านดอนดู่ ตั้งอยู่หมู่ที่ 10 รับผิดชอบหมู่ที่ 7,8,9,10
** โรงพยาบาลส่งเสริมสุขภาพตำบลศรีบุญเรือง ตั้งอยู่หมู่ที่ 11 รับผิดชอบหมู่ที่ 5,11,12,6

## องค์กรทางศาสนา
* วัดราษฎร์ จำนวน 4 แห่ง
** วัดป่าเกษมคงคาราม
** วัดป่าปริปุณณธรรมาราม
** วัดบำรุงวิริยะ
** วัดอัมพวัน

* สำนักสงฆ์ จำนวน 3 แห่ง
** สำนักสงฆ์โคกป่าโจด
** สำนักสงฆ์บ้านหนองหวาย
** สำนักสงฆ์ศรีธรรมาณุรักษ์
** สำนักสงฆ์เทพนิมิต

## อ้างอิง

ศรีบุญเรือง
ตำบลห้วยแก

**ห้วยแก** เป็นตำบลหนึ่งในอำเภอชนบท จังหวัดขอนแก่น

## ประวัติ
**ห้วยแก**  แรกเริ่มเป็นหมู่บ้านในการปกครองของตำบลบ้านแท่น ชื่อว่าบ้านราดนกเจ่า ต่อมาชาวบ้านเห็นว่าหมู่ย้านนั้นอยู่ติดกับลำห้วย และมีต้นไม้ "ต้นแก" อยู่บริเวณนั้น จึงเปลี่ยนชื่อใหม่ว่า บ้านห้วแก ต่อมาเมื่อวันที่ 1 กุมภาพันธ์ พ.ศ. 251 ทางราชการได้แบ่งท้องที่ตำบลบ้านแท่นออกมาจัดตั้งขึ้นเป็นตำบลใหม่ ชื่อว่า "ตำบลห้วยแก" เมื่อวันที่ 5 กรกฎาคม พ.ศ. 2516 ทางราชการได้จัดตั้ง **สภาตำบลห้วยแก**

จนกระทั่งเมื่อวันที่ 16 ธันวาคม พ.ศ. 2539  กระทรวงมหาดไทยมีประกาศให้เปลี่ยนแปลงฐานะจาก สภาตำบลห้วยแก เป็น **องค์การบริหารส่วนตำบลห้วยแก**จนถึงปัจจุบัน

## ที่ตั้งและอาณาเขต
ตำบลห้วยแก ตั้งอยู่ทางใต้สุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** จรดกับพื้นที่ตำบลโนนพะยอม และตำบลกุดเพียขอม
* **ทิศใต้** จรดกับพื้นที่ตำบลแวงใหญ่
* **ทิศตะวันออก** จรดกับพื้นที่ตำบลบ้านแท่น
* **ทิศตะวันตก** จรดกับพื้นที่ตำบลวังแสง

## การแบ่งเขตการปกครอง
ตำบลห้วยแกแบ่งออกเป็น 9 หมู่บ้าน ได้แก่
* หมู่ที่ 1 บ้านโซ่ง
* หมู่ที่ 2 บ้านห้วยแก
* หมู่ที่ 3 บ้านทุ่มห้วย
* หมู่ที่ 4 บ้านเหล่าเหนือ
* หมู่ที่ 5 บ้านหนองหญ้าม้า
* หมู่ที่ 6 บ้านดอนหัน
* หมู่ที่ 7 บ้านหนองโน
* หมู่ที่ 8 บ้านหนองสะแบง
* หมู่ที่ 9 บ้านเหล่านาดี

## อ้างอิง

ห้วยแก
ห้วยแก
รัฐทาสและรัฐเสรี

ในประวัติศาสตร์สหรัฐ **รัฐทาส** หมายถึง รัฐของสหรัฐที่ความเป็นทาสชอบด้วยกฎหมาย และ**รัฐเสรี** หมายถึง รัฐที่ห้ามความเป็นทาสหรือกำลังเลิกทาสตามกฎหมาย ในคริสต์ศตวรรษที่ 16 และ 17 ความเป็นทาสชอบด้วยกฎหมายทั่วทั้งจักรวรรดิบริติช ความเป็นทาสมีอยู่ในอาณานิคมบริติชทุกแห่งในทวีปอเมริกาเหนือ ในสิบสามอาณานิคม ความแตกต่างระหว่างรัฐทาสและรัฐเสรีเริ่มระหว่างการปฏิวัติอเมริกา (ปี 1775–1783) ความเป็นทาสกลายเป็นประเด็นแตกแยกและเป็นสาเหตุหลักของสงครามกลางเมืองอเมริกา การแก้ไขเพิ่มเติมรัฐธรรมนูญสหรัฐครั้งที่ 13 ซึ่งมีการให้สัตยาบันในปี 1865 เลิกความเป็นทาสทั่วทั้งสหรัฐ และข้อแตกต่างระหว่างรัฐเสรีและรัฐทาสยุติ

หมวดหมู่:ประวัติศาสตร์สหรัฐ
ตำบลกุดเพียขอม

**กุดเพียขอม** เป็นตำบลหนึ่งในอำเภอชนบท จังหวัดขอนแก่น

## ที่ตั้งและอาณาเขต
ตำบลกุดเพียขอมตั้งอยู่ทางใต้ของอำเภอชนบท ห่างจากตัวอำเภอชนบท 5 กิโลเมตร ห่างจากตัวจังหวัดขอนแก่น ระยะทางประมาณ 60 กิโลเมตร มีลักษณะภูมิประเทศเป็นที่ราบสูง ดินเป็นดินร่วนปนทราย ไม่มีภูเขา เหมาะสำหรับการทำนา ทำไร่และเลี้ยงสัตว์ มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** จรดกับพื้นที่เทศบาลตำบลชลบถวิบูลย์
* **ทิศใต้** จรดกับพื้นที่องค์การบริหารส่วนตำบลห้วยแก
* **ทิศตะวันออก** จรดกับพื้นที่องค์การบริหารส่วนตำบลหนองปลาหมอ (อำเภอโนนศิลา)
* **ทิศตะวันตก** จรดกับพื้นที่องค์การบริหารส่วนตำบลโนนพะยอม

## ประวัติ
thumb|150px|ตราองค์การบริหารส่วนตำบลกุดเพียขอม
ในอดีตบ้านกุดเพียขอมเดิมเป็นดินแดนที่พวกขอมได้เข้ามาจับจองที่ดินแห่งนี้เป็นที่ทำกินและได้สร้างทำนบกั้นน้ำ เรียกว่า "ฝายขอม" 

คำว่า "เพีย" มาจากคำว่า "เพี้ยเมือง" เป็นตำแหน่งทางการปกครองในสมัยก่อน 

คำว่า "กุด" ในภาษีอีสานหมายถึง แอ่งน้ำ บริเวณบ้านกุดเพียขอม จึงได้ชื่อว่า "กุดเพียขอม" แปลรวมกันว่า "แอ่งน้ำเจ้าเมืองของคนขอม"

**กุดเพียขอม** แรกเริ่มเป็นหมู่บ้านในการปกครองของตำบลชนบท เมื่อครั้นอำเภอชนบทถูกยุบรวมกับอำเภอบ้านไผ่ ต่อมาวันที่ 31 พฤษภาคม พ.ศ. 2508 ทางราชการได้แบ่งท้องที่ตำบลชนบท อำเภอบ้านไผ่ออกมาจัดตั้งขึ้นเป็นตำบลใหม่ ชื่อว่า "ตำบลกุดเพียขอม" ขึ้นตรงต่อปกครองอำเภอบ้านไผ่ จนกระทั่งทางราชการได้จัดตังอำเภอชนบทขึ้นอีกครั้ง จึงมีผลทำให้ตำบลกุดเพียขอม โอนมาขึ้นตรงต่ออำเภอชนบทจนถึงปัจจุบัน 

ต่อมาเมื่อวันที่ 5 กรกฎาคม พ.ศ. 2516 ทางราชการได้ให้จัดตั้งเป็น **สภาตำบลกุดเพียขอม** ซึ่งมีหน้าที่กำกับดูแลและกำหนดแผนพัฒนา เมื่อปี พ.ศ. 2531 ท้องที่ตำบลกุดเพียขอม แบ่งการปกครองออกเป็น 14 หมู่บ้าน ซึ่งมีประชากรหนาแน่นทางราชการจึงแบ่งแยกท้องที่ออกไปเป็นตำบลโนนพะยอม จึงมีผลทำให้ตำบลกุดเพียขอมมีหมู่บ้านในปกครองทั้งหมด 7 หมู่บ้าน จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยมีประกาศให้เปลี่ยนแปลงฐานะจาก สภาตำบลกุดเพียขอม เป็น **องค์การบริหารส่วนตำบลกุดเพียขอม**จนถึงปัจจุบัน

## หมู่บ้าน
ตำบลกุดเพียขอมแบ่งออกเป็น 8 หมู่บ้าน ได้แก่
* หมู่ที่ 1 บ้านกุดเพียขอม
* หมู่ที่ 2 บ้านกุดเพียขอมเหนือ
* หมู่ที่ 3 บ้านนาผาย
* หมู่ที่ 4 บ้านเสาเล้า
* หมู่ที่ 5 บ้านร่องดูก
* หมู่ที่ 6 บ้านหญ้าเครือ
* หมู่ที่ 7 บ้านโนนสังข์

## อ้างอิง

กุดเพียขอม
กุดเพียขอม
มหาทวีปกอนด์วานา

**มหาทวีปกอนด์วานา** () หรือ **กอนด์วานาแลนด์**เป็นมหาทวีปที่เกิดขึ้นจากการรวมตัวของหลายหินฐานธรณี ในมหายุคนีโอโพรเทอโรโซอิก โดยรวมเข้ากับ มหาทวีปลอเรเชีย ในยุคคาร์บอนิเฟอรัส กลายเป็นมหาทวีปแพนเจีย และเริ่มแยกในมหายุคมีโซโซอิก เป็นทวีปที่ใหญ่ที่สุดในโลก โดยครอบคลุมพื้นที่ถึง  หรือ 64% ของจำนวนทวีปทั้งหมดในปัจจุบัน ตั้งอยู่ทางซีกโลกใต้ โดยรวมหลายพื้นที่ ซึ่งรวมถึงทวีปแอนตาร์กติกา, ทวีปอเมริกาใต้, ทวีปแอฟริกา, ประเทศมาดากัสการ์, และทวีปออสเตรเลีย เช่นเดียวกับ คาบสมุทรอาหรับ และอนุทวีปอินเดีย ซึ่งปัจจุบันได้เคลื่อนตัวมาอยู่ทางซีกโลกเหนือ

การก่อตัวของมหาทวีปกอนด์วานานั้น เริ่มต้นขึ้นในช่วง 800 - 650 ล้านปีก่อน ด้วยเทือกเขาแอฟริกาตะวันออก โดยการปะทะกันของอินเดีย, มาดากัสการ์ และศรีลังกาเข้าด้วยกันกับแอฟริกาตะวันออก และเสร็จสิ้นในช่วง 600 - 530 ล้านปีก่อน ด้วยการทับซ้อนระหว่างเทือกเขาบราซิลเลียโน่ กับเทือกเขาคุนกะ ซึ่งเป็นการปะทะกันของทวีปอเมริกาใต้กับทวีปแอฟริกา และทวีปออสเตรเลีย กับทวีปแอนตาร์กติกาตามลำดับนั่นเอง

## ดูเพิ่ม
*ทวีปเลื่อน
*ธรณีวิทยาของเขตชีวภาพออสตราเลเซียน
*ป่าฝนกอนด์วานา
*การแปรสัณฐานแผ่นธรณีภาค
*ไดโนเสาร์ขั้วโลกใต้

## อ้างอิง

## แหล่งข้อมูลอื่น
* 
* 
* Graphical subjects dealing with Tectonics and Paleontology
* Gondwana Reconstruction and Dispersion
* The Gondwana Map Project 

หมวดหมู่:ทวีปประวัติ
หมวดหมู่:มหาทวีป
หมวดหมู่:ชีวภูมิศาสตร์
หมวดหมู่:ภูมิศาสตร์บรรพกาลในมหายุคพาลีโอโซอิก
หมวดหมู่:ภูมิศาสตร์บรรพกาลในมหายุคมีโซโซอิก
หมวดหมู่:ธรณีวิทยาของทวีปแอฟริกา
หมวดหมู่:ธรณีวิทยาของทวีปแอนตาร์กติกา
หมวดหมู่:ธรณีวิทยาของทวีปเอเชีย
หมวดหมู่:ธรณีวิทยาของทวีปอเมริกาใต้
หมวดหมู่:ยุคก่อนประวัติศาสตร์ของทวีปแอนตาร์กติกา
อัมพาตแบบเอิร์บ

**อัมพาตเอิร์บ** () หรือ**อัมพาตเอิร์บ–ดูเชน** () เป็นอัมพาตของแขนอันเนื่องจากการบาดเจ็บของกลุ่มเส้นประสาทหลักของเขตกลุ่มบน โดยเฉพาะอย่างยิ่งการฉีกขาดของเส้นประสาท C5–C6 ส่วนโคนบน ซึ่งประกอบเป็นข่ายประสาทแขน อันประกอบด้วยแขนงด้านหน้าของเส้นประสาทไขสันหลัง C5–C8 และเส้นประสาทระดับอก T1 การบาดเจ็บเหล่านี้เกิดขึ้นจากการคลอดติดไหล่มากที่สุด อัมพาตนี้อาจหายเองได้โดยใช้เวลาหลายเดือน หรือจำเป็นต้องได้รับการบำบัดฟื้นฟูสภาพ หรือต้องการผ่าตัด

## อ้างอิง

หมวดหมู่:ความผิดปกติทางประสาทวิทยา
หมวดหมู่:การบาดเจ็บจากการคลอด
ทวีปซีแลนเดีย

**ทวีปซีแลนเดีย** (, ) มีอีกชื่อว่า **เตรีอูอามาวอี** () หรือ **แทสแมนติส** () เป็นมวลที่จมอยู่ใต้น้ำของมวลเปลือกโลกภาคพื้นทวีป ซึ่งจมลงหลังแยกออกจากมหาทวีปกอนด์วานาใน 83–79 ล้านปีก่อน โดยได้รับการสันนิษฐานว่าเป็นชิ้นส่วนของทวีป, อนุทวีป และทวีป ชื่อและแนวคิดสำหรับทวีปซีแลนเดียได้รับการเสนอจาก Bruce P. Luyendyk ใน ค.ศ. 1995 และภาพถ่ายดาวเทียมแสดงถึงขนาดที่เกือบเท่าออสเตรเลีย งานวิจัยใน ค.ศ. 2021 กล่าวแนะว่าซีแลนเดียมีอายุ 1 พันล้านปี ซึ่งมากกว่าอายุที่นักธรณีวิทยาเคยสันนิษฐานไว้ประมาณสองเท่า

มวลแผ่นดินอาจจมอยู่ใต้น้ำประมาณ 23 ล้านปีมาแล้ว ปัจจุบัน พื้นที่ส่วนใหญ่ (94%) ยังคงจมอยู่ใต้มหาสมุทรแปซิฟิก นิวซีแลนด์เป็นส่วนซีแลนเดียที่ยังคงอยู่เหนือผิวน้ำมากที่สุด รองลงมาคือนิวแคลิโดเนีย

ด้วยขนาดพื้นที่ทั้งหมดประมาณ  ทำให้ซีแลนเดียเป็นอนุทวีปขนาดใหญ่ที่สุดในโลกที่มีขนาดใหญ่กว่าสองเท่าของอนุทวีปขนาดใหญ่อันดับถัดไปและมีขนาดมากกว่าครึ่งหนึ่งของอนุทวีปขนาดใหญ่ของทวีปออสเตรเลีย

## ประชากร
 ซีแลนเดียมีประชากรมนุษย์ประมาณ 5.4 ล้านคน

* นิวซีแลนด์ – 5,112,300 คน
* นิวแคลิโดเนีย – 268,767 คน
* เกาะนอร์ฟอล์ก – 1,748 คน
* เกาะลอร์ดฮาว – 382 คน
* แนวปะการังเอลิซาเบธและแนวปะการังมิดเดิลตัน – 0

## ดูเพิ่ม

* ทวีปออสเตรเลีย

## อ้างอิง

## แหล่งข้อมูลอื่น
* 
* 
* Zealandia  (National Geographic Encyclopedia)

หมวดหมู่:ทวีปซีแลนเดีย
หมวดหมู่:ชิ้นส่วนของทวีป
หมวดหมู่:ทวีป
หมวดหมู่:ภูมิศาสตร์นิวซีแลนด์
หมวดหมู่:ภูมิศาสตร์นิวแคลิโดเนีย
หมวดหมู่:ภูมิศาสตร์โอเชียเนีย
ตำบลโนนพะยอม

**โนนพะยอม** เป็นตำบลหนึ่งในอำเภอชนบท จังหวัดขอนแก่น สภาพพื้นที่โดยทั่วไปเป็นที่ราบลุ่มติดลำน้ำชี มีความอุดมสมบูรณ์ ห่างจากอำเภอชนบท 8 กิโลเมตร

## ประวัติ
โนนพะยอมแรกเริ่มเดิมเป็นเพียงหมู่บ้านเล็ก ๆ ในการปกครองของตำบลกุดเพียขอม อำเภอชนบท โดยเมื่อวันที่ 27 กรกฎาคม พ.ศ. 2531 ทางราชการได้แบ่งท้องที่ออกมาจัดตั้งขึ้นเป็นตำบลใหม่ ชื่อว่า "ตำบลโนนพะยอม" จำนวน 9 หมู่บ้าน ซึ่งมีฐานะเป็น **สภาตำบลโนนพะยอม** มีหน้าที่กำกับดูแลและกำหนดแผนพัฒนา จนกระทั่งเมื่อวันที่ 19 มกราคม พ.ศ. 2539  กระทรวงมหาดไทยมีประกาศให้เปลี่ยนแปลงฐานะจาก สภาตำบลโนนพะยอม เป็น **องค์การบริหารส่วนตำบลโนนพะยอม**จนถึงปัจจุบัน

## ที่ตั้งและอาณาเขต
ตำบลโนนพะยอมตั้งอยู่ทางตะวันตกเฉียงใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** จรดพื้นที่ตำบลชนบท
* **ทิศตะวันออก** จรดพื้นที่ตำบลกุดเพียขอม ตำบลชนบท
* **ทิศใต้** จรดพื้นที่ตำบลวังแสง
* **ทิศตะวันตก** จรดพื้นที่ตำบลนาแพง (อำเภอโคกโพธิ์ไชย), ตำบลกุดเค้า (อำเภอมัญจาคีรี)

## การแบ่งเขตการปกครอง
ตำบลโนนพะยอมแบ่งออกเป็น 10 หมู่บ้าน ได้แก่

* หมู่ที่ 1 บ้านห้วยไร่ใต้
* หมู่ที่ 2 บ้านห้วยไร่เหนือ
* หมู่ที่ 3 บ้านห้วยค้อ
* หมู่ที่ 4 บ้านห้วยอึ่ง
* หมู่ที่ 5 บ้านหนองเต่า
* หมู่ที่ 6 บ้านโนนพะยอม
* หมู่ที่ 7 บ้านหนองเต่าน้อย
* หมู่ที่ 8 บ้านโนนพะยอมน้อย
* หมู่ที่ 9 บ้านหนองเบ็ญ
* หมู่ที่ 10 บ้านโนนพะยอมใต้

## อ้างอิง

โนนพะยอม
โนนพะยอม
องค์การบริหารส่วนตำบลวังแสง

**องค์การบริหารส่วนตำบลวังแสง** อาจจะหมายถึง
* องค์การบริหารส่วนตำบลวังแสง อำเภอชนบท จังหวัดขอนแก่น
* องค์การบริหารส่วนตำบลวังแสง อำเภอแกดำ จังหวัดมหาสารคาม
ตำบลวังแสง (อำเภอชนบท)

**วังแสง** เป็นตำบลหนึ่งในอำเภอชนบท จังหวัดขอนแก่น สภาพพื้นที่โดยทั่วไปเป็นที่ราบลุ่ม ติดลำน้ำชี มีความอุดมสมบูรณ์

## ประวัติ
ตำบลวังแสงนับว่าเป็นตำบลที่เก่าแก่ตำบลหนึ่งในอำเภอชนบท เมื่อวันที่ 5 กรกฎาคม พ.ศ. 2516 ทางราชการได้จัดตั้ง **สภาตำบลวังแสง** จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยมีประกาศให้เปลี่ยนแปลงฐานะจากสภาตำบลวังแสง เป็น **องค์การบริหารส่วนตำบลวังแสง**จนถึงปัจจุบัน

## ที่ตั้งและอาณาเขต
ตำบลวังแสงตั้งอยู่ทางตะวันตกเฉียงใต้สุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* ทิศเหนือ จรดกับ พื้นที่ ตำบลโนนพะยอม
* ทิศใต้ จรดกับ พื้นที่ ตำบลโนนสะอาด, ตำบลคอนฉิม (อำเภอแวงใหญ่)
* ทิศตะวันออก จรดกับ พื้นที่ ตำบลห้วยแก, ตำบลแวงใหญ่ (อำเภอแวงใหญ่)
* ทิศตะวันตก จรดกับ พื้นที่ ตำบลโพธิ์ไชย (อำเภอโคกโพธิ์ไชย)

## การแบ่งเขตการปกครอง
ตำบลวังแสงแบ่งออกเป็น 11 หมู่บ้าน ได้แก่

* หมู่ที่ 1 บ้านวังแสง
* หมู่ที่ 2 บ้านหูลิง
* หมู่ที่ 3 บ้านห้วยไผ่
* หมู่ที่ 4 บ้านโคกพระ
* หมู่ที่ 5 บ้านหนองยายเกลี้ยง
* หมู่ที่ 6 บ้านโนนข่า
* หมู่ที่ 7 บ้านห้วยยาง
* หมู่ที่ 8 บ้านโนนศิลา
* หมู่ที่ 9 บ้านโนนคำมี
* หมู่ที่ 10 บ้านโนนข่าใต้
* หมู่ที่ 11 บ้านวังแสงใต้

## อ้างอิง

วังแสง
วังแสง
รายชื่อประเทศเรียงตามจำนวนประชากรในปี พ.ศ. 1543

thumb|400px|Right|แผนที่โลกเมื่อ พ.ศ. 1568
นี้คือ**รายชื่อประเทศเรียงตามจำนวนประชากรในปี พ.ศ. 1543** ตัวเลขประมาณการอยู่ที่ประมาณต้นปีและตัวเลขประชากรที่แน่นอนสำหรับประเทศที่มีการสำรวจสำมะโนประชากรในปี พ.ศ. 1543 (ซึ่งอยู่ในช่วงเวลาต่าง ๆ ในปีนั้น)

## ดูเพิ่ม
*รายชื่อประเทศเรียงตามจำนวนประชากร
*รายชื่อประเทศเรียงตามจำนวนประชากรในปี พ.ศ. 2043
*รายชื่อประเทศเรียงตามจำนวนประชากรในปี พ.ศ. 2143
## บันทึก

## อ้างอิง

หมวดหมู่:รายชื่อประเทศเรียงตามจำนวนประชากรและปี
หมวดหมู่:พ.ศ. 1543
แม่นางตะปี

**แม่นางตะปี** บางแห่งว่า **นางถะปี** หรือ **ปาปี** (, ) พระอัครมเหสีในพระเจ้าแสนเมือง กษัตริย์องค์ที่ 3 แห่งอาณาจักรหงสาวดี และเป็นพระมเหสีองค์ที่ 2 ในพระเจ้ารามมะไตย กษัตริย์องค์ที่ 4 รวมถึงเป็นพระราชมารดาของพระยาอายกำกอง กษัตริย์องค์ที่ 6

พระนางประสูติเมื่อใดไม่มีหลักฐานเป็นพระราชธิดาของพระยาเลอไทย กษัตริย์องค์ที่ 4 แห่งอาณาจักรสุโขทัย ใน ค.ศ. 1311 พระยาเลอไทยได้ส่งพระนางมายังเมาะตะมะ เพื่ออภิเษกกับพระเจ้าแสนเมืองเมื่อขึ้นสืบราชบัลลังก์ (ขณะนั้นเมาะตะมะยังเป็นประเทศราชของสุโขทัยอยู่นับตั้งแต่สถาปนาอาณาจักร) เมื่อมาถึงเมาะตะมะพระนางได้รับการสถาปนาเป็นพระอัครมเหสีและมีพระประสูติกาลพระราชโอรส-ธิดา 2 พระองค์คือ พระยาอายกำกอง และแม่นางโอกัลยาณ์ พระเจ้าแสนเมืองได้ประกาศเอกราชจากสุโขทัยพร้อมกับเข้าตีทวาย และตะนาวศรีจากสุโขทัยเมื่อ ค.ศ. 1321

เมื่อพระเจ้าแสนเมืองสวรรคตพระองค์ได้เป็นพระมเหสีพระเจ้ารามมะไตย และมีพระประสูติกาลพระราชโอรส-ธิดา 2 พระองค์คือ มิมาสานและมังลังกา ต่อมาชีปอนและนางจันทะมังคะละได้ยึดราชบัลลังก์แต่ชีปอนก็ถูกจับประหารหลังครองราชย์ได้เพียง 7 วัน พระยาอายกำกองพระโอรสองค์โตของแม่นางตะปีองค์โตจึงขึ้นเป็นกษัตริย์ แต่ก็ครองราชย์ได้เพียง 49 วัน ก็ถูกนางจันทะมังคะละลอบปลงพระชนม์

## พงศาวลี



## อ้างอิง
; เชิงอรรถ

;บรรณานุกรม

* 
* 

หมวดหมู่:บุคคลในประวัติศาสตร์กรุงสุโขทัย
หมวดหมู่:ราชวงศ์หงสาวดี
หมวดหมู่:ชาวไทยที่เสียชีวิตในประเทศพม่า
หมวดหมู่:ชาวไทยในประเทศพม่า
หมวดหมู่:พระราชธิดาในพระมหากษัตริย์ไทย
พระนางตะละชินซอบุต

**พระนางตะละชินซอบุต** (, ) พระมเหสีองค์ที่ 2 ใน พระยาอายลาว กษัตริย์องค์ที่ 7 แห่ง อาณาจักรหงสาวดี พระนางเป็นพระราชธิดาของ พระเจ้ารามประเดิด กษัตริย์องค์ที่ 2 และเป็นพระขนิษฐาของ นางจันทะมังคะละ พระอัครมเหสีของพระยาอายลาว

ต่อมาพระนางได้รับการสถาปนาเป็นพระมเหสีโดยพระเชษฐาต่างพระมารดา **พระยาอายลาว** โดยงานอภิเษกครั้งนี้จัดขึ้นโดยนางจันทะมังคะละ

หมวดหมู่:ราชวงศ์หงสาวดี
มังลังกา

**มังลังกา** (, ) เป็นเจ้าเมืองหงสาวดีระหว่าง ค.ศ. 1348 ถึง  1353 พระองค์ได้รับการสถาปนาเป็นเจ้าเมืองโดยพระเชษฐาต่างพระมารดา พระยาอู่ กษัตริย์องค์ที่ 8 แห่งอาณาจักรหงสาวดี แต่พระองค์มิได้มีความจงรักภักดีต่อพระเชษฐา เมื่ออาณาจักรล้านนากรีธาทัพมารุกรานอาณาจักรหงสาวดีในช่วง ค.ศ. 1351 ถึง 1352 พระองค์มิได้ส่งทัพมาช่วยพระเชษฐา

เมื่อสิ้นสุดสงครามพระยาอู่ได้นำตัวมังลังการวมถึงพระชายาและพระโอรส-ธิดาทั้งสามมายังเมาะตะมะ และมีพระบัญชาให้สำเร็จโทษมังลังกาเมื่อ ค.ศ. 1353 พร้อมกับสถาปนาพระชายาของมังลังกาขึ้นเป็นพระมเหสีในพระอิสริยยศพระนางสิริมายาเทวี และมีพระโอรสที่ต่อมาขึ้นสืบราชบัลลังก์เป็นพระเจ้าราชาธิราช กษัตริย์องค์ที่ 9 

## พระประวัติ
พระองค์ประสูติ  ค.ศ. 1327 ที่เมาะตะมะ มังลังกาเป็นพระราชโอรสองค์ที่สองในพระมเหสีแม่นางตะปีกับพระเจ้ารามมะไตยแห่งเมาะตะมะ เจ้าชายมีพระเชษฐภคินีองค์เดียวนามว่า Tala Mi Ma-Hsan พี่น้องต่างพระราชมารดาสองพระองค์ คือ พระยาอายกำกอง (ครองราชย์ ค.ศ. 1330) และ May Hnin Aw-Kanya และพี่น้องต่างพระราชบิดาสามพระองค์ ได้แก่ Mwei Ne, เจ้าหญิง-ผู้สำเร็จราชการแทนพระองค์ มหาเทวี (ครองตำแหน่ง ค.ศ. 1383–1384) และพระยาอู่ (ครองราชย์ ค.ศ. 1348–1384)

พระยาอู่ผู้ขึ้นครองราชย์ใน ค.ศ. 1348 โดยทรงแต่งตั้งเจ้าชายเป็นผู้ว่าราชการแห่งพะโคพร้อมบรรดาศักดิ์เป็น **สมิงยีกองสิน** (သမိန် ညီကောင်သိန်,  Thamien Nyi Kaung Thein) การแต่งตั้งครั้งสำคัญนี้เกิดขึ้นเนื่องจากกษัตริย์องค์ใหม่ที่ยังคงครองอำนาจอยู่ ต้องการใครสักคนที่พระองค์ไว้ใจได้ในพะโค ซึ่งตั้งอยู่ในศูนย์กลางทางภูมิศาสตร์ของอาณาจักรที่พูดภาษามอญ กษัตริย์องค์ใหม่ยังให้มังลังกาสมรสกับนางมุเตียว ธิดาของสมิงสามบุญ (Than Bon) เสนาบดีอาวุโส

อย่างไรก็ตาม มังลังกาไม่จงรักภักดีต่อพระยาอู่ พระองค์ไม่ได้ส่งความช่วยเหลือให้พระยาอู่ใน ค.ศ. 1351 เมื่อพระยาอู่เผชิญกับการกบฏครั้งใหญ่ที่โดนวู่น ซึ่งอยู่ทางเหนือของเมาะตะมะเพียง 100 กิโลเมตร และครึ่งทางระหว่างพะโคกับเมาะตะมะ การกบฏนี้ได้รับการสนับสนุนจากอาณาจักรล้านนาที่พูดภาษาไททางตะวันออก ซึ่งส่งกองกำลังจำนวน 8,000 นายบุกโจมตี การบุกในฤดูแล้งแทรกซึมลึกเข้าไปในดินแดนเมาะตะมะ แต่ฝ่ายรุกรานขยายกำลังออกไปเกินกำลัง และถูกพระยาอู่ปราบจนพ่ายแพ้อย่างเด็ดขาดใกล้เมาะตะมะ หลังได้รับชัยชนะ พระยาอู่สามารถรวบรวมการสนับสนุนจากรัฐบริวารที่ต้องการอยู่ในฝ่ายชนะได้ มังลังกาจึงตกอยู่ในปัญหา พระองค์ไม่ได้รวบรวมเสียงสนับสนุนในภูมิภาคพะโค ต่อมาในฤดูแล้ง ค.ศ. 1352–1353 พระยาอู่ส่งกองทัพไปยึดพะโคคืน ปฏิบัติการนี้ประสบความสำเร็จ

มังลังกากับพระมเหสีและพระราชโอรสธิดา 3 พระองค์ ถูกนำตัวกลับมาที่เมืองหลวงเมาะตะมะ พระยาอู่ทรงรับเอาพระมเหสีของมังลังกา ซึ่งภายหลังกลายเป็นพระนางสิริมายาเทวี และสั่งให้ประหารชีวิตมังลังกา ภายหลังพระนางสิริมายาเทวีกับพระยาอู่ให้กำเนิดพระราชโอรส คือ พระเจ้าราชาธิราชในอนาคต พระยาอู่ทรงดูแลพระราชโอรสธิดาของมังลังกาอย่างดี พระองค์แต่งตั้งให้ยีกำกอง พระราชโอรสองค์เดียวของมังลังกา เป็นผู้ว่าราชการแห่ง Dala–Twante เมื่อ  ค.ศ. 1370

## พงศาวลี
มังลังกาเป็นพระราชปนัดดาในพระเจ้าฟ้ารั่ว ผู้ก่อตั้งราชวงศ์ทางฝั่งพระราชบิดา กับพระราชนัดดาในพระยาเลอไทยแห่งสุโขทัยทางฝั่งพระราชมารดา

## หมายเหตุ

## อ้างอิง

## บรรณานุกรม
* 
* 
* 
* 
* 

หมวดหมู่:บุคคลที่เกิดในคริสต์ทศวรรษ 1320
หมวดหมู่:บุคคลที่เสียชีวิตในคริสต์ทศวรรษ 1350
หมวดหมู่:ราชวงศ์หงสาวดี
หมวดหมู่:ชาวพม่าเชื้อสายไทย
มหาทวีปลอเรเชีย

**มหาทวีปลอเรเชีย** (  or ) เป็นมหาทวีปที่ตั้งอยู่ทางเหนือของ มหาทวีปกอนด์วานา ซึ่งเป็นส่วนหนึ่งของมหาทวีปแพนเจีย เมื่อประมาณ 335 - 175  ล้านปีก่อน มหาทวีปนี้แยกออกจากมหาทวีปกอนด์วานา ในช่วง 215 - 175  ล้านปีก่อน (เริ่มต้นในปลายยุคไทรแอสซิก) ในระหว่างการล่มสลายของมหาทวีปแพนเจีย และล่องลอยไปทางทิศเหนือหลังจากแยกตัวออก

ชื่อนี้รวมชื่อของ ทวีปลอเร็นเทีย เป็นชื่อที่ระบุไว้ใน North American craton และEurasia ตามที่ได้รับการแนะนำโดยการตั้งชื่อธรณีวิทยา Laurasia ได้รวบตัวพื้นที่ส่วนใหญ่ของแผ่นดินซึ่งสร้างขึ้นในทวีปปัจจุบันของซีกโลกเหนือ ,ส่วนใหญ่ที่ทวีปลอเร็นเทีย ,ทวีปบอลติกา ,ทวีปคาซัคสถาเนีย ,ทวีปไซบีเรีย ,North China ,South China และEast China

## ดูเพิ่ม
*Alexander du Toit
*อัลเฟรด เวเกเนอร์
*อนุทวีปอวาลอเนีย

## อ้างอิง

หมวดหมู่:ทวีปประวัติ
หมวดหมู่:มหาทวีป
หมวดหมู่:ภูมิศาสตร์บรรพกาลในยุคคาร์บอนิเฟอรัส
หมวดหมู่:ภูมิศาสตร์บรรพกาลในยุคเพอร์เมียน
หมวดหมู่:ภูมิศาสตร์บรรพกาลในมหายุคมีโซโซอิก
หมวดหมู่:ประวัติศาสตร์ธรรมชาติของทวีปอเมริกาเหนือ
พระนางยู่นซาน

**พระนางยู่นซาน** (, ; ค.ศ. 1713–1771) เป็นพระอัครมเหสีในพระเจ้าอลองพญา ปฐมกษัตริย์แห่งราชวงศ์โก้นบอง และเป็นพระราชมารดาของกษัตริย์แห่งราชวงศ์โก้นบองถึง 3 พระองค์คือ พระเจ้ามังลอก กษัตริย์พระองค์ที่ 2, พระเจ้ามังระ กษัตริย์พระองค์ที่ 3 และพระเจ้าปดุง กษัตริย์พระองค์ที่ 6พระนางเป็นที่รู้จักจากการเข้ามายุติความขัดแย้งของพระราชโอรสองค์ใหญ่ 2 พระองค์คือ มังลอกกับมังระ ภายหลังจากพระเจ้าอลองพญาสวรรคตใน ค.ศ. 1760มังลอกได้ขึ้นสืบราชบัลลังก์ต่อจากพระเจ้าอลองพญา พระนางยู่นซานสวรรคตในเดือนกรกฎาคม ค.ศ. 1771 ในรัชสมัยพระเจ้ามังระ

## อ้างอิง

หมวดหมู่:พระอัครมเหสีราชวงศ์โก้นบอง
ณัฐ อินทรเจริญ

พลเอก **ณัฐ อินทรเจริญ** กรรมการมูลนิธิอนุรักษ์ป่ารอยต่อ 5 จังหวัด นายกสมาคมนักเรียนเก่ามัธยมหอวัง แห่งจุฬาลงกรณ์มหาวิทยาลัยอดีตสมาชิกวุฒิสภาไทย ชุดที่ 12 นายทหารชาวไทย อดีตปลัดกระทรวงกลาโหมอดีตเป็นกรรมการศูนย์บูรณาการแก้ไขสถานการณ์โควิด – 19 ในพื้นที่กรุงเทพมหานครและปริมณฑล อดีตสมาชิกสภานิติบัญญัติแห่งชาติ (สนช.) กรรมการในคณะกรรมการนโยบายการท่องเที่ยวแห่งชาติ, อดีตสมาชิกคณะรักษาความสงบแห่งชาติ (คสช.)กรรมการในคณะกรรมการฝ่ายโครงการและกิจกรรมเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พุทธศักราช 2562 กรรมการในคณะอำนวยการจัดงานพระราชพิธีบรมราชาภิเษกประธานคณะกรรมการควบคุมยุทธภัณฑ์กรรมการในคณะกรรมการข้อมูลข่าวสารของราชการ และ กรรมการ มูลนิธิร่วมจิตต์ น้อมเกล้าฯ เพื่อเยาวชน ในพระบรมราชินูปถัมภ์กรรมการในคณะกรรมการโครงการราชทัณฑ์ปันสุข ทำความ ดี ด้วยหัวใจ

ในวันที่ 13 สิงหาคม 2563​ ได้รับแต่งตั้ง​เป็นกรรมการในคณะกรรมการขับเคลื่อนมาตรการบริหารเศรษฐกิจภายใต้ศูนย์บริหารสถานการณ์เศรษฐกิจจากผลกระทบจากการระบาดของโรคติดเชื้อไวรัสโคโรนา 2019 (โควิด-19) 

## ประวัติ
พลเอกณัฐ อินทรเจริญ เกิดที่ตำบลหนองบอน อำเภอพระโขนง จังหวัดพระนคร  (กรุงเทพมหานครในปัจจุบัน) เป็นบุตรของนายวิจัย กับนางอมร อินทรเจริญ มีพี่น้อง 7 คน คู่สมรส นางรมิดา อินทรเจริญ อดีตนายกสมาคมภริยาข้าราชการสำนักงานปลัดกระทรวงกลาโหม มีบุตรและธิดา 3 คน

## การศึกษา
*โรงเรียนเตรียมทหาร รุ่น ๒๐ 
*โรงเรียนนายร้อยพระจุลจอมเกล้า รุ่น ๓๑ 
*หลักสูตรชั้นนายร้อย เหล่าทหารราบ รุ่น ๗๔
*หลักสูตรชั้นนายพัน เหล่าทหารราบ รุ่น ๕๓
*โรงเรียนเสนาธิการทหารบก ชุด ๗๑
*วิทยาลัยป้องกันราชอาณาจักร รุ่น ๕๘

## การทำงาน
*พ.ศ. 2527 ผู้บังคับหมวดปืนเล็ก กองร้อยอาวุธเบากองพันทหารราบที่ ๑ กรมทหารราบที่ ๒ รักษาพระองค์
*พ.ศ. 2531 ผู้บังคับกองร้อยอาวุธเบา กองพันทหารราบที่ ๑ กรมทหารราบที่ ๒ รักษาพระองค์
*พ.ศ. 2534 นายทหารยุทธการและการฝึก กองพันทหารราบที่ ๑ กรมทหารราบที่ ๒ รักษาพระองค์
*พ.ศ. 2539 หัวหน้าฝ่ายการข่าวกรอง กองพลทหารราบที่ ๒ รักษาพระองค์
*พ.ศ. 2540 หัวหน้าฝ่ายยุทธการ กองพลทหารราบที่ ๒ รักษาพระองค์
*พ.ศ. 2548 เสนาธิการมณฑลทหารบกที่ ๑๑
*พ.ศ. 2549 ผู้บังคับการจังหวัดทหารบกกาญจนบุรี
*พ.ศ. 2552 หัวหน้าสำนักงานรัฐมนตรี กระทรวงกลาโหม
*พ.ศ. 2553 ผู้บังคับการจังหวัดทหารบกกาญจนบุรี (อัตรา พลตรี)
*พ.ศ. 2556 ผู้บัญชาการมณฑลทหารบกที่ ๑๔
*พ.ศ. 2557 ผู้บัญชาการกองพลทหารราบที่ ๙
*พ.ศ. 2558 รองแม่ทัพภาคที่ ๑
*พ.ศ. 2559 รองเสนาธิการทหารบก (พลโท)
*พ.ศ. 2560  หัวหน้านายทหารฝ่ายเสนาธิการประจำรัฐมนตรีว่าการกระทรวงกลาโหม
*พ.ศ. 2560  รองปลัดกระทรวงกลาโหม (พลเอก)
*พ.ศ. 2561  ปลัดกระทรวงกลาโหม
*พ.ศ. 2567 นายกสมาคมนักเรียนเก่ามัธยมหอวัง แห่งจุฬาลงกรณ์มหาวิทยาลัย

## เครื่องราชอิสริยาภรณ์

## อ้างอิง

 

หมวดหมู่:ทหารบกชาวไทย
หมวดหมู่:ปลัดกระทรวงกลาโหมไทย
หมวดหมู่:นักการเมืองไทย
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนหอวัง
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากโรงเรียนเสนาธิการทหารบก
หมวดหมู่:บุคคลจากวิทยาลัยป้องกันราชอาณาจักร
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรมาลา
พระนางเข่มะนอ

**พระนางเข่มะนอ** (, ) พระอัครมเหสีร่วมของ พระเจ้าตะเบ็งชะเวตี้ แห่ง ราชวงศ์ตองอู ร่วมกับ พระนางธัมมเทวีแห่งตองอู ระหว่าง ค.ศ. 1545 ถึง 1550 พระองค์เป็นชาวมอญและเป็นธิดาบุญธรรมของเศรษฐีนีแห่งหงสาวดี ซึ่งค้นพบพระนางเมื่อยังเยาว์ในทุ่งเลี้ยงปศุสัตว์ของเศรษฐีนี

## ในวัฒนธรรมร่วมสมัย
พระนางได้รับการดัดแปลงเป็นตัวละครในละครโทรทัศน์เรื่อง **กษัตริยา** พ.ศ. 2546 ในชื่อ เจ้านางตองสี รับบทโดย ชนานา นุตาคม

## อ้างอิง

## บรรณานุกรม
* 
* 

หมวดหมู่:ราชวงศ์ตองอู
หมวดหมู่:ชาวมอญ
พระนางสิริมายาเทวี

**พระนางสิริมายาเทวี** (, ;  คริสต์ทศวรรษ 1330 – 28 มกราคม ค.ศ. 1368) หรือในวรรณคดีเรื่อง ราชาธิราช เรียก **นางมุเตียว** เป็นพระมเหสีองค์สุดท้ายในพระยาอู่ กษัตริย์องค์ที่ 8 แห่งอาณาจักรหงสาวดี และเป็นพระราชมารดาของพระเจ้าราชาธิราช กษัตริย์องค์ที่ 9

## พระประวัติ
มุเตียวเป็นพระธิดาองค์สุดท้องของ Than-Bon รัฐมนตรีอาวุโสในราชสำนักพระยาอู่ Than-Bon เป็นบุตรของรัฐมนตรีอาวุโส Bo Htu-Hpyet ผู้รับใช้ราชสำนักพระเจ้าฟ้ารั่ว หลังพระยาอู่ขึ้นครองราชย์ใน ค.ศ. 1348/49 พระนางจึงสมรสกับมังลังกาแห่งพะโค ผู้เป็นพระอนุชาต่างพระมารดาของพระยาอู่ พระเชษฐภคินีสามพระองค์ คือ มุเอียด, มุกอ และมุชีพ กลายเป็นอัครมเหสีของพระยาอู่ พระนางกับมังลังกาให้กำเนิดพระธิดาสองพระองค์ คือ Thazin Saw Dala และ Thazin Saw U และพระโอรสนาม Nyi Kan-Kaung

พระสวามีก่อกบฏต่อพระเชษฐาแต่ไม่สำเร็จและถูกสำเร็จโทษใน ค.ศ. 1353 พระยาอู่จึงรับนางมุเตียวเข้ามาเป็นพระมเหสี และพระราชทานพระอิสริยยศเป็น **พระนางสิริมายาเทวี** ใน ค.ศ. 1368 พระนางมีพระประสูติกาลพระราชโอรสนาม A-Pa-Thon หลังจากนั้นไม่นานพระนางก็สวรรคตที่โดนวู่น พระราชโอรสภายหลังกลายเป็นพระเจ้าราชาธิราช

## หมายเหตุ

## อ้างอิง

## บรรณานุกรม
* 

หมวดหมู่:ราชวงศ์หงสาวดี
หมวดหมู่:เสียชีวิตจากการคลอดบุตร
รายพระนามสุลต่านคอโมโรส

[thumb|[Said Ali bin Said Omar of Grande Comore| สุลต่านซะอีด อาลี บิน ซะอีด โอมัร แห่งกรองด์กอมอร์ (1897)]]
เหล่า **สุลต่านแห่ง[[คอโมโรส]]**, หมู่เกาะในมหาสมุทรอินเดียพร้อมเชื้อชาติที่ผสมผสานได้รับการสถาปนาภายหลังการเข้ามาของ ศาสนาอิสลาม ณ พื้นที่นี้เมื่อศตวรรษที่ 15  สุลต่านขึ้นอยู่กับเกาะอาจถูกจัดฐานะ *ฟานี*, *อึมฟาอุเม* and *อึนติเบ*  ไม่เหมือนกับสุลต่านฝั่งอาหรับ ,สุลต่านเหล่านี้มีอำนาจจริงเพียงเล็กน้อย ครั้งเดียวบนเกาะเอ็นซวานี่ หนึง อึนซวานี (อองฌูอองในปัจจุบัน),ฟานี 40 พระองค์และเจ้าผู้ครองนครอื่น ๆ แบ่งอำนาจกันภายในเกาะ งาซิดจา ( กรองด์ กอมอร์ในปัจจุบัน)ในอดีตถูกแบ่งเป็นรัฐสุลต่าน 11 รัฐ บทความนี้จะกล่าวถึงเฉพาะพระองค์ที่สำคัญ

รัฐสุลต่านในประวัติศาสตร์มี 5 รัฐที่ได้รับการเสนอให้ UNESCOยกย่องเป็นมรดกโลก ดังนี้:
*# มุตซามูดู
*# โดโมนี
*# อิทซานดรา
*# ไอโกนี
*# โมโรนี
เมืองเหล่านั้นยังไม่ได้รับการจารึกไว้เช่นนี้

## เหล่าสุลต่านในเอ็นซวานี่ (อองฌูออง)

## เหล่าสุลต่านในงาซิดจา (กรองด์ กอมอร์)

### สุลต่านแห่งแบมบาโอ

### สุลต่านแห่งอิตซานดรา
### สุลต่านแห่งมิทซามิฮูลี

### สุลต่านแห่งวาชิลี

### สุลต่านแห่ง[[บาจินี]]

### สุลต่านแห่งฮัมบู

### สุลต่านแห่งฮามาฮาเม

### สุลต่านแห่งอึมบวันกู
สุลต่านจะมีพระอิสสริยยศว่า อึมฟาอูเม/อึมฟาลเม สุลต่านที่เป็นที่รู้จักในปัจจุบัน (ไม่ปรากฏรัชกาล) คือสุลต่านบวานา ฟูมู
### สุลต่านแห่งอึมบูเด

### สุลต่านแห่งดอมบา
สุลต่านจะมีพระอิสสริยยศว่า อึมฟาอูเม/อึมฟาลเม สุลต่านที่เป็นที่รู้จักในปัจจุบัน (ไม่ปรากฏรัชกาล) คือสุลต่านเฟเบจา มัมบเว

## สุลต่านแห่งอึมวาลี (โมเอลี)
### ราชวงศ์เมรีนา

## อ้างอิง

(incomplete; *most material still to be worked in*)
* Almanach de Bruxelles (now a paying site)
* WorldStatesmen- Comoros
* https://en.wikipedia.org/wiki/List_of_sultans_on_the_Comoros

หมวดหมู่:รายพระนามพระมหากษัตริย์
หมวดหมู่:ประวัติศาสตร์
ค
หมวดหมู่:Sultans of Anjouan
ลูกิอุส ตาร์กวินิอุส ซุแปร์บุส

**ลูกิอุส ตาร์กวินิอุส ซุแปร์บุส** () เป็นกษัตริย์แห่งโรมคนที่ 7 และเป็นคนสุดท้าย เขามีฉายาว่า **ตาร์กวินิอุสผู้หยิ่งทะนง** เขาเป็นลูกชายหรือหลานชายของลูกิอุส ตาร์กวินิอุส ปริสกุส กษัตริย์แห่งโรมคนที่ห้า ซุแปร์บุสได้ขึ้นครองรายช์ภายหลังการลอบสังหารแซร์วิอุส ตุลลิอุส กษัตริย์คนที่หก ซึ่งเป็นการลอบสังหารที่จัดฉากโดยเขากับภริยา โรมันภายใต้การปกครองของซุแปร์บุสไม่ได้ประสบกับความสำเร็จทางการทหารมากนัก เขามักหัวอ่อนคล้อยตามแม่ทัพนายกองที่มักจะบอกว่าโรมันสามารถจะชนะในศึกนั้นศึกนี้ได้ ความนิยมของซุแปร์บุสจึงไม่ค่อยจะดีนัก และเมื่อน้องชายเขาก่อเหตุข่มขืนลูเครเชีย ก็ทำให้ประชาชนในกรุงโรมก่อการลุกฮือโค่นล้มเขาลงจากอำนาจในปี 509 ก่อนคริสต์กาล ระบอบกษัตริย์ถูกล้มล้างและวุฒิสภาโรมันได้ประกาศจัดตั้งสาธารณรัฐโรมัน 

หลังถูกโค่นล้มจากอำนาจ เขาก็ลี้ภัยออกจากกรุงโรมไปพึ่งกษัตริย์ปอร์เซนาแห่งชาวอีทรัสคัน ด้วยเห็นว่าซุแปร์บุสมีเชื้อสายอีทรัสคัน กษัตริย์ปอร์เซนาจึงต้องการช่วยซุแปร์บุสคืนสู่ตำแหน่ง กษัตริย์ปอร์เซนายกทัพสู่กรุงโรม แต่สู้รบกันไม่ไม่นานก็เกิดเป็นสัญญาสงบศึกโดยไม่มีฝ่ายใดชนะ ซุแปร์บุสได้พยายามวางแผนทวงคืนบัลลังก์อีกครั้งในปี 498 หรือ 496 ก่อนค.ศ.แต่ก็ไม่สำเร็จ

หมวดหมู่:บุคคลที่เกิดในศตวรรษที่ 6 ก่อนคริสตกาล
หมวดหมู่:พระมหากษัตริย์ผู้ทรงสละราชสมบัติ
หมวดหมู่:กษัตริย์แห่งโรม
ตำบลละหานนา

**ละหานนา** เป็นตำบลหนึ่งในอำเภอแวงน้อย จังหวัดขอนแก่น พื้นที่ส่วนใหญ่เป็นพื้นที่ราบลุ่ม ดอน สภาพดินเป็นดินเหนียว และดินทรายดินขาดความอุดมสมบูรณ์และดินเค็มบางแห่ง มีป่าเสื่อมโทรม สภาพโดยทั่วไปแห้งแล้ง

## ประวัติ
ละหานนาเดิมเป็นหมู่บ้านในเขตตำบลโคกสง่า อำเภอพล มีตำนานเล่าสืบต่อกันมาว่า "เมื่อประมาณปี พ.ศ. 2472 มีพ่อค้าควาย คือนายชาลี ทาหาร (สมัยก่อนเรียกว่านายฮ้อย) ได้เดินทางมาซื้อวัวควายแถวทางภาคอีสาน เพื่อจะนำควายไปขายทางภาคกลาง นายชาลี ทาหารเป็นคนชาวจังหวัดลพบุรีได้เดินทางมาพบเห็นบึงละหาน ระหว่างทางได้นำควายมาพักอาศัยแถวริมบึง เป็นแรมเดือน เพื่อจะเดินทางต่อไปจังหวัดลพบุรี ขณะนอนพักแรมนั้น นายชาลีมีความคิดว่า บึงละหานนานั้นมีปริมาณน้ำมาก เป็นแหล่งน้ำธรรมชาติที่มีขนาดใหญ่ มีความอุดมสมบูรณ์ล้อมรอบไปด้วยทุ่งนา ดังนั้น นายชาลี ทาหาร จึงได้ตั้งชื่อบึงว่า "บึงละหานนา" โดยได้นำเอาชื่อบึงละหานมาตั้งเป็นหมู่บ้านละหานนา โดยได้นำเอานามสกุลตัวเองมาตั้งเป็นนามหมู่บ้าน ต่อมานายชาลีจึงได้แต่งงานมีครอบครัว อยู่ที่บ้านละหานนา"

เมื่อวันที่ 25 พฤศจิกายน พ.ศ. 2501 ทางราชการได้แบ่งหมู่บ้านจำนวน 12 หมู่บ้านของตำบลโคกสง่าออกมาจัดตั้งเป็นตำบลใหม่ ชื่อว่า **ตำบลระหารนา** อำเภอพล และต่อมาได้เปลี่ยนตัวสะกดเป็น **ตำบลละหานนา** และจัดตั้งอำเภอแวงน้อยขึ้น จึงมีผลทำให้ตำบลละหานนาย้ายมาขึ้นตรงต่อเขตปกครองอำเภอแวงน้อย และในเมื่อวันที่ 9 เมษายน พ.ศ. 2517 ได้มีการจัดตั้ง **สภาตำบลละหานนา** จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศจัดตั้งสภาตำบลละหานนาเป็น **องค์การบริหารส่วนตำบลละหานนา** จนถึงปัจจุบัน

## ที่ตั้งและอาณาเขต
ตำบลละหานนาตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* ทิศเหนือ ติดต่อ ตำบลท่านางแนว
* ทิศใต้ ติดต่อ ตำบลท่าวัด, ตำบลโนนสำราญ (อำเภอแก้งสนามนาง จังหวัดนครราชสีมา)
* ทิศตะวันออก ติดต่อ ตำบลแวงน้อย
* ทิศตะวันตก ติดต่อ ตำบลโนนสะอาด (อำเภอคอนสวรรค์ จังหวัดชัยภูมิ)

## การแบ่งเขตการปกครอง
ตำบลละหานนาแบ่งเขตการปกครองออกเป็น 16 หมู่บ้าน ดังนี้

## อ้างอิง

ละหานนา
ละหานนา
ตำบลเก่างิ้ว

**เก่างิ้ว** เป็นตำบลหนึ่งในอำเภอพล จังหวัดขอนแก่น ตั้งอยู่ห่างจากอำเภอพลประมาณ 2.8 กิโลเมตร พื้นที่ส่วนใหญ่เป็นพื้นที่ราบ ลักษณะดินเป็นดินปนทรายสภาพอากาศแห้งแล้ง ตำบลเก่างิ้วทอดเป็นแนวยาวจากทิศตะวันออกไปยังทิศตะวันตกมีแหล่งน้ำธรรมชาติที่สำคัญ คือ  ลำห้วยอีโซ ลำห้วยขี้หนู ไหลผ่านทางด้านตะวันตกของตำบลในแนวเหนือใต้ และลำห้วยซำประดู่ มีถนนมิตรภาพ (ทางหลวงแผ่นดินหมายเลข 2) ตัดผ่านทางด้านตะวันออกของตำบล

## ประวัติ
ท้องที่เก่างิ้วเดิมเป็นหมู่บ้านในเขตตำบลเพ็กใหญ่ อำเภอพล ซึ่งตามตำนานเล่าขานสืบต่อมาว่า บริเวณนี้เมื่อก่อนนั้นมีลักษณะเป็นเมืองเก่าแก่ที่เหลือซากปรักหักพังเอาไว้ และมีต้นงิ้วแดงเป็นจำนวนมากจึงได้นำมาตั้งเป็นชื่อหมู่บ้าน เมื่อวันที่ 25 พฤศจิกายน พ.ศ. 2501 ทางราชการได้แบ่งโอนหมู่บ้านจำนวน 13 หมู่บ้าน ออกมาจัดตั้งเป็นตำบลใหม่ ชื่อว่า **ตำบลเก่างิ้ว** โดยมีนายทองคำ บุญเชิด เป็นกำนันคนแรก และเมื่อวันที่ 5 กรกฎาคม พ.ศ. 2516 ได้มีการจัดตั้ง **สภาตำบลเก่างิ้ว** ขึ้นในพื้นที่ 

จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะ สภาตำบลเก่างิ้ว เป็น **องค์การบริหารส่วนตำบลเก่างิ้ว**จนถึงปัจจุบัน

## ที่ตั้งและอาณาเขต
ตำบลเก่างิ้วตั้งอยู่ทางทิศตะวันตกเฉียงเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* ทิศเหนือ ติดต่อ ตำบลหนองแวงนางเบ้า
* ทิศใต้ ติดต่อ ตำบลเมืองพล, ตำบลเพ็กใหญ่
* ทิศตะวันออก ติดต่อ ตำบลโจดหนองแก
* ทิศตะวันตก ติดต่อ อตำบลหัวทุ่ง

## การแบ่งเขตการปกครอง
ตำบลเก่างิ้วแบ่งเขตการปกครองออกเป็น 11 หมู่บ้าน ดังนี้

## อ้างอิง

เก่างิ้ว
เก่างิ้ว
องค์การบริหารส่วนตำบลหนองสองห้อง

**องค์การบริหารส่วนตำบลหนองสองห้อง** เป็นองค์กรปกครองส่วนท้องถิ่นแห่งหนึ่งในอำเภอหนองสองห้อง จังหวัดขอนแก่น

## อาณาเขต
องค์การบริหารส่วนตำบลหนองสองห้อง ตั้งอยู่ทางทิศใต้ของจังหวัดขอนแก่น มีอาณาเขตติดต่อกับเขตการปกครองข้างเคียงดังต่อไปนี้
* ทิศเหนือ ติดต่อ องค์การบริหารส่วนตำบลดอนดั่ง
* ทิศใต้ ติดต่อ องค์การบริหารส่วนตำบลเมืองโดน (อำเภอประทาย)
* ทิศตะวันออก ติดต่อ องค์การบริหารส่วนตำบลตะกั่วป่า, องค์การบริหารส่วนตำบลดงเค็ง
* ทิศตะวันตก ติดต่อ องค์การบริหารส่วนตำบลโนนธาตุ, องค์การบริหารส่วนตำบลหนองเม็ก

## ประวัติ
ตำบลหนองสองห้อง แรกเริ่มแต่เดิมนั้นเป็นเพียงหมู่บ้านในการปกครองของตำบลตะกั่วป่า, ตำบลคึมชาด และตำบลโนนธาตุ ต่อมาเมื่อวันที่ 26 มิถุนายน พ.ศ. 2506 ทางราชการได้ประกาศจัดตั้งเป็นตำบลหนองสองห้อง กิ่งอำเภอหนองสองห้องตามกฎหมายลักษณะปกครองท้องที่ พ.ศ. 2457 โดยโอนหมู่ 1-13 (ปัจจุบัน) มาจากตำบลตะกั่วป่า หมู่ 14 ตำบลคึมชาด และหมู่ 15, 16 จากตำบลโนนธาตุ มารวมจัดตั้งขึ้นเป็นตำบลหนองสองห้อง และหลักจากนั้นได้รับการยกฐานะเป็น **สภาตำบลหนองสองห้อง** เมื่อวันที่ 9 เมษายน พ.ศ. 2517

จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้เปลี่ยนแปลงฐานะ สภาตำบลหนองสองห้อง เป็น **องค์การบริหารส่วนตำบลหนองสองห้อง**จนถึงปัจจุบัน

## การปกครอง
องค์การบริหารส่วนตำบลหนองสองห้อง ครอบคลุมพื้นที่บางส่วนของตำบลหนองสองห้อง (นอกเขตเทศบาลตำบลหนองสองห้อง) จำนวน 15 หมู่บ้าน ดังนี้

## อ้างอิง

หนองสองห้อง
หมวดหมู่:อำเภอหนองสองห้อง
ตำบลท่าวัด

**ท่าวัด** เป็นตำบลหนึ่งในอำเภอแวงน้อย จังหวัดขอนแก่น มีลักษณะเป็นที่ราบสูง มีพื้นที่สูงต่ำสลับกันเป็นลูกคลื่น ดินมีลักษณะเป็นดินร่วนปนทรายบางแห่งเป็นดินเค็ม ดินอุ้มน้ำได้น้อยขาดความอุดมสมบูรณ์ ฤดูร้อนอากาศร้อนแห้งแล้ง

## ประวัติ
ท่าวัดเดิมเป็นหมู่บ้านในเขตตำบลระหารนาหรือละหานนา อำเภอพล เมื่อวันที่ 31 พฤษภาคม พ.ศ. 2508 ทางราชการได้แบ่งโอนหมู่บ้านจำนวน 7 หมู่บ้านของตำบลระหารนา/ละหานนา ออกมาจัดตั้งเป็นตำบลใหม่ ชื่อว่า **ตำบลท่าวัด** อำเภอพล และเมื่อปี พ.ศ. 2514 ทางราชการได้จัดตั้งกิ่งอำเภอแวงน้อยขึ้น จึงมีผลทำให้ตำบลท่าวัดย้ายมาขึ้นกับอำเภอแวงน้อย และในวันที่ 9 เมษายน พ.ศ. 2517 มีการจัดตั้ง **สภาตำบลท่าวัด** จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศจัดตั้งสภาตำบลท่าวัดเป็น **องค์การบริหารส่วนตำบลท่าวัด** จนถึงปัจจุบัน

## ที่ตั้งและอาณาเขต
ตำบลท่าวัดตั้งอยู่ทางทิศใต้สุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* ทิศเหนือ ติดต่อ ตำบลละหานนา, ตำบลท่าขวาง
* ทิศใต้ ติดต่อ ตำบลขุนทอง (อำเภอบัวใหญ่ จังหวัดนครราชสีมา)
* ทิศตะวันออก ติดต่อ ตำบลท่าขวาง
* ทิศตะวันตก ติดต่อ ตำบลโนนสำราญ (อำเภอแก้งสนามนาง จังหวัดนครราชสีมา)

## การแบ่งเขตการปกครอง
ตำบลท่าวัดแบ่งเขตการปกครองออกเป็น 10 หมู่บ้าน ดังนี้

* หมู่ที่ 1 บ้านโคกล่าม
* หมู่ที่ 2 บ้านหนองแวงท่าวัด
* หมู่ที่ 3 บ้านโนนสะอาด
* หมู่ที่ 4 บ้านรวง
* หมู่ที่ 5 บ้านโนนโจด
* หมู่ที่ 6 บ้านลาด
* หมู่ที่ 7 บ้านหนองโกน้อย
* หมู่ที่ 8 บ้านโนนไท
* หมู่ที่ 9 บ้านรุ่งตะวัน
* หมู่ที่ 10 บ้านโคกล่ามสอง

## อ้างอิง

ท่าวัด
ท่าวัด
ตำบลคอนฉิม

**คอนฉิม** เป็นตำบลหนึ่งในอำเภอแวงใหญ่ จังหวัดขอนแก่น เป็นที่ราบสูงบางส่วนเป็นเนินเตี้ย ดินร่วนปนทรายและบางส่วนเป็นดินเค็ม

## ประวัติ
ตำบลคอนฉิมนับว่าเป็นตำบลที่เก่าแก่มาก เมื่อก่อนขึ้นตรงต่อปกครองอำเภอพล ในปี พ.ศ. 2492 ได้แยกการปกครองเพิ่มอีกตำบล คือ ตำบลโนนทอง และในปี พ.ศ. 2511 ได้แยกออกไปอีกตำบล คือ ตำบลใหม่นาเพียง ต่อมาเมื่อปี พ.ศ. 2520 โอนมาขึ้นกับอำเภอแวงใหญ่ และเมื่อปี พ.ศ. 2522 ตำบลคอนฉิมแยกออกไปอีกตำบล คือ ตำบลแวงใหญ่

ได้มีการจัดตั้ง **สภาตำบลคอมฉิม** เมื่อวันที่ 5 กรกฎาคม พ.ศ. 2516 จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะเป็น **องค์การบริหารส่วนตำบลคอนฉิม** อำเภอแวงใหญ่จนถึงปัจจุบัน

## ที่ตั้งและอาณาเขต
ตำบลคอนฉิมตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* ทิศเหนือ ติดต่อ ตำบลแวงใหญ่
* ทิศใต้ ติดต่อ ตำบลใหม่นาเพียง
* ทิศตะวันออก ติดต่อ ตำบลหัวทุ่ง (อำเภอพล)
* ทิศตะวันตก ติดต่อ ตำบลโนนสะอาด

## การแบ่งเขตการปกครอง
ตำบลคอนฉิมแบ่งเขตการปกครองออกเป็น 9 หมู่บ้าน ดังนี้

* หมู่ที่ 1 บ้านคอนฉิม
* หมู่ที่ 2 บ้านโนนใหญ่
* หมู่ที่ 3 บ้านโนนสวรรค์
* หมู่ที่ 4 บ้านดงบัง
* หมู่ที่ 5 บ้านป่าแดง
* หมู่ที่ 6 บ้านดอนโจด
* หมู่ที่ 7 บ้านโคกสว่าง
* หมู่ที่ 8 บ้านโนนเก่าน้อย
* หมู่ที่ 9 บ้านคอนฉิมพัฒนา

## อ้างอิง

คอนฉิม
คอนฉิม
หมวดหมู่:อำเภอแวงใหญ่
มวลเขาสูงไอร์

**มวลเขาสูงไอร์** หรือ**มวลเขาสูงแอร์** () เป็นกระจุกภูเขาสูง ตั้งในเขตเตเนเร ประเทศไนเจอร์ และเป็นส่วนหนึ่งของทะเลทรายสะฮารา (หรือ เศาะหะรออ์) มีความสูงเฉลี่ย 500 — 900 เมตร และเป็นพื้นที่ที่มีฝนตกมากกว่าทะเลทรายโดยรอบ ทำให้มีสิ่งมีชีวิตอยู่อาศัย โดยนับได้ถึง 430 ชนิด มีสิ่งมีชีวิตแบบซาเฮล สะฮารา และสิ่งมีชีวิตแบบเมดิเตอร์เรเนียน จากการสำรวจในศตวรรษที่ 20พบว่ามีไม้หนามจำพวกกระถินเทศ คือ *Vachellia tortilis* (*Acacia tortilis*) subsp. *raddiana* และพืชสปีชีส์ *[[Balanites aegyptiaca]]* ขึ้นระหว่างภูเขา พืชชนิดอื่นพบได้ยากเพราะบริเวณดังกล่าวแห้งแล้งมาก ส่วนบริเวณแม่น้ำชั่วคราว (วาดีย์) ประกอบด้วยพืชจำพวก *[[Acacia nilotica]]*, *[[Faidherbia albida]]*, *[[Hyphaene thebaica]]* ขึ้นร่วมอยู่กับอินทผลัม

มวลเขามีอายุตั้งแต่บรมยุคพรีแคมเบรียนถึงมหายุคซีโนโซอิก ประกอบด้วยหินเพอร์แอลคาไลน์ และหินแกรนิต ซึ่งมีสีดำตัดกับหินแกรนิตสีอ่อน ในบรรดาภูเขาที่ประกอบเป็นกระจุกภูเขาไอร์นี้ มีภูเขาอิดูกัล-น์-ตาแกซ (ความสูง 2022 เมตร) ซึ่งเป็นจุดสูงสุดของประเทศไนเจอร์ ภูเขาตัมกัก (Tamgak) (1988&nbsp;เมตร) ภูเขาเกรอบูน (1944&nbsp;เมตร) และภูเขาอื่น ๆ อีก มวลเขาทั้งหมดโผล่ขึ้นกลางที่ราบสูง

## อ้างอิง

หมวดหมู่:ทะเลทรายในทวีปแอฟริกา
หมวดหมู่:ภูเขาในทวีปแอฟริกา
หมวดหมู่:สถานที่ในประเทศไนเจอร์
อันส์บัค

**อันส์บัค** () เป็นเมืองในรัฐบาวาเรีย ประเทศเยอรมนี ถือเป็นศูนย์กลางของส่วนภูมิภาคมิทเทิลฟรังเคิน อันส์บัคตั้งอยู่ทางตะวันตกเฉียงใต้ของเนือร์นแบร์กไปราว 140 กิโลเมตร เมืองนี้ถูกพัฒนาขึ้นในศตวรรษที่ 8 โดยสงฆ์คณะเบเนดิกติน และได้กลายเป็นที่พำนักของราชวงศ์โฮเอ็นโซลเลิร์นในปีค.ศ. 1331 เมืองนี้ไม่ได้รับความเสียหายในช่วงสงครามโลกครั้งที่สองมากนัก จีงยังมีอาคารเก่าแก่ด้วยสถาปัตยกรรมบาโรกหลงเหลืออยู่ เมืองนี้ได้รับการกล่าวถึงครั้งแรกในชื่อ **โอนอลเทิสบัค** () เมื่อปีค.ศ. 790 และมีการกร่อนเสียงไปตามการเวลา ชื่ออันส์บัคในปัจจุบันเริ่มปรากฎในปีค.ศ. 1732

## ภูมิอากาศ


## อ้างอิง

## แหล่งข้อมูลอื่น

*Official Website (German, English, French)
*Ansbach information
โคซมีเชสกีเรย์ซ

***โคซมีเชสกีเรย์ซ*** () เป็นภาพยนตร์แนววิทยาศาสตร์ของสหภาพโซเวียต 
เดิมที่แล้วภาพยนตร์มีแผนสร้างในปี 1924 ด้วยผู้สร้างภาพยนตร์ชาวรัสเซีย Vasili Zhuravlov แต่ว่าไม่ได้มีโอกาสสร้างจนถึงปี 1932 ที่ Komsomol (สหภาพเยาวชนคอมมิวนิสต์) กลับมาสถาปนาอีกครั้ง ด้วยการสร้างภาพยนตร์นี้จะให้มีความสนใจในการเรียนด้านอวกาศ โดย Zhuravlov ได้ปรึกษากับ คอนสตันติน ซีออลคอฟสกี เกี่ยวกับทฤษฎีและวิศวกรด้านยานอวกาศวิทยาศาสตร์ในการเขียนบทภาพยนตร์นี้ แต่ซีออลคอฟสกีเสียชีวิตก่อนที่ภาพยนตร์นี้จะสร้างเสร็จ

ชื่อยานอวกาศทั้งสองลำในภาพยนตร์นี้ ตั้งชื่อตามผู้นำสหภาพโซเวียตโจเซฟ สตาลิน และ คลีเมนต์ โวโรชีลอฟ นอกจากนี้ยังมีฉากเปิดไฟกระพิบว่า "CCCP" (อักษรย่อของ "สหภาพโซเวียต"ในภาษารัสเซีย) จากดวงจันทร์สู่โลก

*โคซมีเชสกีเรย์ซ*ทั้งหมดเป็นภาพยนตร์เงียบและเข้าฉายในช่วงต้นปี 1936 เท่านั้นก่อนที่จะถูกเอาออกโดยกองตรวจพิจารณาโซเวียต และไม่เคยเข้าฉายอีกเลยจนถึงคริสต์ทศวรรษที่ 1980

## นักแสดง
* Sergei Komarov รับบท Pavel Ivanovich Sedikh
* Kselniya Moskalenko รับบท Professor Marina
* Vassili Gaponenko รับบท Andryusha Orlov
* Nikolai Feoktistov รับบท Capt. Viktor Orlov
* Vasili Kovrigin รับบท Professor Karin
## อ้างอิง

## แหล่งข้อมูลอื่น
* 
* 40px  (English subtitles)
* Space Flight intertitles
หมวดหมู่:ภาพยนตร์ที่ออกฉายในปี พ.ศ. 2479
หมวดหมู่:ภาพยนตร์รัสเซีย
หมวดหมู่:ภาพยนตร์โซเวียต
มโนธรรม

**มโนธรรม** หรือ **จิตสำนึก** () คือความรู้สึกผิดชอบชั่วดี เปรียบดั่งเสียงภายในซึ่งบอกว่าสิ่งใดควรกระทำ และสิ่งใดควรหลีกเลี่ยงโดยเฉพาะทางด้านศีลธรรม เป็นความรู้สึกที่ช่วยแยกแยะว่าสิ่งใดเป็นสิ่งดีงามและถูกต้อง และสิ่งใดเป็นสิ่งชั่วและผิด มโนธรรมทางด้านจิตวิทยา มักจะถือว่าเป็นสิ่งที่ทำให้มนุษย์รู้สึกผิด เมื่อไม่ได้กระทำสิ่งที่สอดคล้องกับศีลธรรมที่กำหนดโดยสังคม และทำให้มีความรู้สึกว่าตนเป็นคนที่ซื่อสัตย์และเที่ยงธรรม เมื่อได้ปฏิบัติตามบรรทัดฐานของสังคม ทางด้านศาสนา โดยเฉพาะบรรดาศาสนาอับราฮัม (เช่น ศาสนาคริสต์) มักเชื่อว่ามโนธรรมเป็นกฎของพระเจ้า ซึ่งพระเจ้าได้วางไว้ในใจมนุษย์ทุกคน นอกจากนี้ มักเชื่อว่าเป็นสิ่งที่มนุษย์สามารถหล่อหลอมได้ด้วยการศึกษาคำสอนของพระเจ้า

## ดูเพิ่ม
* จริยธรรม
* เจตจำนงเสรี
* ศีลธรรม
* เหตุผล

## อ้างอิง

หมวดหมู่:ปรัชญาจิต
สีหตูแห่งแปร

**สีหตูแห่งแปร** (, ; สิ้นพระชนม์ ค.ศ. 1288) หรือ **สีหสุระ** เป็นอุปราชแห่งแปรใน ค.ศ. 1275 ถึง 1288 พระองค์เป็นที่รู้จักในประวัติศาสตร์พม่าจากการลอบปลงพระชนม์ พระเจ้านรสีหบดี กษัตริย์องค์สุดท้ายแห่งอาณาจักรพุกามผู้เป็นพระราชบิดาของพระองค์เอง ใน ค.ศ. 1287 นอกจากนี้พระองค์ยังเป็นพระอัยกา (ตา) ของพระเจ้าฝรั่งมังศรีชวาแห่งอังวะ

## พระประวัติ
สีหตูประสูติจากราชินี Shin Mauk กับพระเจ้านรสีหบดีเมื่อปลายคริสต์ทศวรรษ 1250 ที่พุกาม สีหตูเติบโตในพระราชวังร่วมกับอุซะนาและกะยอฉะวา และดูเหมือนว่าเป็นแกะดำของพระราชวงศ์ พงศาวดารพม่ารายงานว่า กษัตริย์ทรงเย้าหยอกสีหตูต่อหน้าคนอื่นอยู่ตลอดเวลา จนทำให้สีหตูมีจิตใจอาฆาตแค้นต่อพระราชบิดา กระนั้น ใน ค.ศ. 1275 พระองค์ได้รับการแต่งตั้งเป็นอุปราชแห่งแปร ซึ่งพระองค์สถาปนาเมืองเก่าศรีเกษตรอีกครั้ง

โอกาสที่พระองค์จะได้แก้แค้นมาถึงในช่วงที่มองโกลรุกรานใน ค.ศ. 1283–1285 แทนที่จะปกป้องอาณาจักร พระเจ้านรสีหบดีกลับหนีจากพุกามไปยังพม่าตอนล่างด้วยความตื่นตระหนก ในที่สุดพระเจ้านรสีหบดีกลายเป็นเจ้ารัฐบริวารของมองโกลใน ค.ศ. 1287 และเสด็จกลับพุกามพร้อมกับบริวารจำนวนหนึ่ง ระหว่างทางไปยังแปรในวันที่ 1 กรกฎาคม ค.ศ. 1287 สีหตูได้จับกุมพระราชบิดาและบังคับให้กษัตริย์ดื่มยาพิษ ถ้าปฏิเสธก็หมายถึงความตายด้วยดาบ และด้วยคำอธิษฐานจากพระโอษฐ์ของพระองค์ว่าชาติหน้า "*ขออย่าให้บุตรชายเกิดมาอีกเลย*" พระองค์จึงทรงกลืนยาพิษและสวรรคต

หลังสังหารกษัตริย์แล้ว สีหตูก็พยายามสังหารพระเชษฐา/อนุชาต่างมารดาคู่แข่งอีกสองพระองค์ คือ อุซะนา (เจ้าเมืองพะสิม) และกะยอฉะวา (เจ้าเมืองทาละ) เนื่องจากทั้งสองต่างก็เป็นคู่แข่งที่มีศักยภาพในการแย่งชิงราชบัลลังก์ สีหตูเสด็จไปพะสิมก่อน โดยเข้าไปในห้องบรรทมของอุซะนา และฟันพระองค์ที่ประชวรอยู่ในห้องบรรทมจนแหลกเป็นชิ้น ๆ จากนั้นจึงล่องเรือไปยังทะละเพื่อสังหารกะยอฉะวา กะยอฉะวาเสริมกำลังที่ทะละ และต้านทานการโจมตีเพื่อยึดเมืองท่าหลายครั้งของสีหตูได้ จากนั้น สีหตูจึงเสด็จไปทางตะวันออกเฉียงเหนือของทะละที่พะโค ซึ่งผู้ปกครองเมืองพะโคก็เสริมกำลังป้องกันเมืองเช่นกัน ที่ท่าเรือพะโค ขณะที่สีหตูพยายามยิงทหารรักษาการณ์คนหนึ่งด้วยหน้าไม้ พระองค์กลับยิงใส่ตนเองจนสิ้นพระชนม์โดยไม่ได้ตั้งใจ

## พระราชวงศ์
สีหตูสมรสกับอตุลเทวี พระบุตรองค์เล็กสุดและพระธิดาองค์เดียวของพระเชษฐาทั้งสามที่ภายหลังสถาปนาอาณาจักรมยีนไซ่ง์ ทั้งคู่มีพระราชธิดาอย่างน้อยพระองค์เดียว คือ ชินมยัตลา พระราชมารดาของพระเจ้าฝรั่งมังศรีชวาแห่งอังวะ

## อ้างอิง

## บรรณานุกรม
* 
* 
* 
* 
* 
* 

หมวดหมู่:ราชวงศ์พุกาม
สีหตูแห่งพุกาม

**สีหตูแห่งพุกาม** (, ; รู้จักในพระนาม **มินยิน**; คริสต์ทศวรรษ 1230 – 1256) เป็นมกุฎราชกุมารแห่งราชวงศ์พุกามของประเทศพม่าใน ค.ศ. 1251 ถึง 1256 เจ้าชายเป็นพระราชโอรสองค์ใหญ่จากพระเจ้าอุซะนา พระองค์ถูกราชสำนักที่นำโดยอัครเสนาบดีราซะทินจาน มองว่าเป็นเจ้าชายที่หยิ่งยโสและหยาบคาย พงศาวดารระบุว่าเจ้าชายเคยถ่มน้ำลายใส่ราซะทินจาน ผู้มีอายุมากกว่าพระองค์ถึงสามทศวรรษ เมื่ออุซะนาสวรรคตจากอุบัติเหตุในการล่าสัตว์เมื่อเดือนพฤษภาคม ค.ศ. 1256 ราซะทินจานจึงโน้มน้าวราชสำนักให้มอบราชบัลลังก์ให้แก่นรสีหบดี พระราชโอรสองค์เดียวของกษัตริย์ผู้ล่วงลับที่สืบเชื้อสายมาจากพระสนม ราชสำนักจึงจับกุมสีหตู และสันนิษฐานว่านำไปสำเร็จโทษ

## อ้างอิง

## บรรณานุกรม
* 
* 

หมวดหมู่:ราชวงศ์พุกาม
หมวดหมู่:พระมหาอุปราชาพม่า
อึลจิมุนด็อก

**อึลจิมุนด็อก** ( , ? – ?) ผู้นำทางการทหารในช่วงต้น คริสต์ศตวรรษที่ 7 ของ อาณาจักรโคกูรยอ หนึ่งใน สามก๊กแห่งเกาหลี เขาสามารถปกป้องอาณาจักรโคกูรยอจากการโจมตีของ ราชวงศ์สุย ในช่วง สงครามโคกูรยอ-สุย ทำให้เขาเป็นหนึ่งในวีรบุรุษที่ยิ่งใหญ่ที่สุดในประวัติศาสตร์ทางการทหารของเกาหลี

หมวดหมู่:อาณาจักรโคกูรยอ
หยางเหลียง

**หยางเหลียง** () พระสมัญญานาม **เต๋อจัง** องค์ชายแห่ง ราชวงศ์สุย พระองค์เป็นพระราชโอรสองค์เล็กของ จักรพรรดิสุยเหวิน ปฐมจักรพรรดิราชวงศ์สุยที่ประสูติแต่ จักรพรรดินีเหวินเซี่ยน ระหว่างรัชสมัยของพระราชบิดาพระองค์ถูกส่งไปปกครองภูมิภาคทางเหนือของ แม่น้ำเหลือง หลังจากการสวรรคตของพระราชบิดาใน ค.ศ. 604 พระองค์ได้ก่อการกบฏต่อพระเชษฐา จักรพรรดิสุยหยาง แต่พ่ายแพ้ต่อขุนศึกของจักรพรรดิสุยหยาง หยางซู่ พระองค์จึงได้ยอมแพ้ส่งผลให้พระองค์ถูกปลดเป็นสามัญชนและถูกจำคุก

หมวดหมู่:ราชวงศ์สุย
ภูเขาไฟเอร์ทาเล

**ภูเขาไฟเอร์ทาเล** () หรือ (, **เออร์ตาเอล, อิร์ตาเอล**)  เป็นภูเขาไฟรูปโล่ชนิดบะซอลต์ ตั้งในแอ่งอาฟาร์ (afar depression) ซึ่งเป็นทะเลทรายแห้งแล้ง เป็นภูเขาไฟที่ยังคุกรุ่นมากที่สุดในประเทศเอธิโอเปีย 

## ภูมิศาสตร์
มีความสูง 613 เมตร ประกอบด้วยทะเลสาบลาวาจำนวน 2 แอ่งหรือ 1 แอ่งแล้วแต่ช่วงเวลา นับแต่เริ่มมีการบันทึก (พ.ศ. 2449) มีการปะทุอยู่ตลอดเวลา จนได้ชื่อว่า ประตูสู่นรก คล้ายกับชื่อของหลุมแก๊สดาร์วาซาในประเทศเติร์กเมนิสถาน การปะทุครั้งใหญ่ล่าสุดเกิดขึ้นเมื่อวันที่ 25 กันยายน พ.ศ. 2548 ทำให้สัตว์ล้มตาย 250 ตัว และราษฎรนับพันคนต้องหลบภัย ต่อมาในเดือนสิงหาคม พ.ศ. 2550 ก็มีการปะทุอย่างเดียวกันทำให้มีผู้สูญหายสองคนและต้องอพยพนับร้อยคน ภูเขาไฟเอร์ทาเลก็มีการปะทุตลอดเวลานับแต่นั้นมา โดยมีการปะทุใหญ่ครั้งล่าสุดเมื่อเดือนมกราคม พ.ศ. 2560

เอร์ทาเลเป็นชื่อในภาษา แปลว่า "ภูเขาควัน" เมื่อปี พ.ศ. 2552 ทีมจากบีบีซี ได้ทำการสำรวจพื้นที่ระยะไกลโดยวิธีโทรมาตรเลเซอร์ 3 มิติ เพื่อป้องกันอันตรายจากความร้อน

## การท่องเที่ยวภูเขาไฟเอร์ทาเล
การเดินทางมายังภูเขาไฟเอร์ทาเลนั้นยากลำบากมาก เนื่องจากเป็นท้องที่กันดาร มีภัยธรรมชาติและภัยจากมนุษย์มาก บ้างครั้งก็มีเหตุต่อสู้กันในหมู่ชาวอาฟาร์ เช่นเหตุที่เกิดเมื่อวันที่ 16 มกราคม พ.ศ. 2555 ชาวยุโรปจำนวนหนึ่งถูกยิง เป็นผลให้มีผู้เสียชีวิตห้าคน ส่วนที่เหลือเจ็ดคนบาดเจ็บ โดยต่อมาแนวร่วมสามัคคีประชาธิปไตยปฏิวัติอาฟาร์ (Afar Revolutionary Democratic Unity Front) ได้แสดงความรับผิดและยังได้ปล่อยนักท่องเที่ยวซึ่งเป็นตัวประกันสองคนในเดือนมีนาคม พ.ศ. 2555 ล่าสุดเมื่อเดือนธันวาคม พ.ศ. 2560 นักท่องเที่ยวชาวเยอรมันถูกยิงเสียชีวิตขณะเดินทางกลับจากภูเขาไฟ มัคคุเทศก์รายหนึ่งแนะนำว่านักท่องเที่ยวพึงจัดให้มีทหาร ตำรวจ หรือกองกำลังติดอาวุธอย่างน้อยสองนายอารักขาขณะเดินทางไปยังภูเขาไฟ หรือควรจะเดินทางไปกับบริษัททัวร์ที่มีทหารคุ้มกันไปด้วย
thumb|แอ่งลาวาในปากปล่องภูเขาไฟของภูเขาไฟเอร์ทาเล

## ดูเพิ่ม
* ภูเขาไฟ
* หลุมแก๊สดาร์วาซา

## อ้างอิง

## แหล่งข้อมูลอื่น

*ภาพถ่าย จากการสำรวจในเดือนพฤศจิกายน–ธันวาคม พ.ศ. 2552 
* ภาพถ่าย  จากการเดินทางไปยังภูเขาไฟเอร์ทาเลและแอ่งดานาคิล ในเดือนกุมภาพันธ์ พ.ศ. 2551
* ภาพถ่าย จากการสำรวจในเดือนพฤศจิกายน พ.ศ. 2549 
* บทความ เกี่ยวกับภูเขาไฟเอร์ทาเลจากบีบีซี
* ภาพถ่ายของ ภูเขาไฟเอร์ทาเล ในเดือนกุมภาพันธ์ พ.ศ. 2558

หมวดหมู่:ภูเขาไฟในทวีปแอฟริกา
หมวดหมู่:สถานที่ในประเทศเอธิโอเปี่ย
วิกตอเรียส์ซีเคร็ตแฟชั่นโชว์ 2017

**วิกตอเรียส์ซีเคร็ตแฟชั่นโชว์ 2017** () เป็นการแสดงวิกตอเรียส์ซีเคร็ตแฟชั่นโชว์ประจำปีที่ได้รับการสนับสนุนจากวิกตอเรียส์ซีเคร็ต แบรนด์ชุดชั้นในและชุดนอน วิกตอเรียส์ซีเคร็ตใช้เพื่อเป็นการโปรโมตและทำการตลาดสินค้า โดยการแสดงมีนางแบบชั้นนำของโลก เช่น นางฟ้าวิกตอเรียส์ซีเคร็ต คือ ลิลี ออลดริดจ์, เอลซา ฮอสค์, เทย์เลอร์ ฮิลล์, มาร์ธา ฮันต์, อาดรียานา ลีมา, สเตลลา แม็กซ์เวลล์, ไลส์ รีเบย์รู, ซารา ซังไปยู, โจเซฟีน สไครเวอร์, โรเม สไตรด์, กันดิส สวาเนปุล, แจสมิน ทุกส์, อาเลซังดรา อังบรอซียูที่เดินแบบให้งานวิกตอเรียส์ซีเคร็ตแฟชั่นโชว์เป็นครั้งสุดท้ายของเธอ และเบฮาตี ปรินส์ลัวพลาดการแสดงในครั้งนี้ เนื่องจากเธอตั้งครรภ์

วิกตอเรียส์ซีเคร็ตแฟชั่นโชว์ 2017 จัดแสดงขึ้นที่เซียงไฮ้, ประเทศจีน ที่สนามกีฬาเมอร์เซเดส-เบนซ์ เป็นครั้งแรกของวิคตอเรียซีเคร็ทแฟชั่นโชว์ที่จัดขึ้นในเอเชีย ร่วมการแสดงดนตรีโดย แฮร์รี่สไตล์, มิเกล, เลสลี่ โอดอม จูเนียร์ และเจน จาง มีข่าวลือก่อนหน้าบอกว่าเทย์เลอร์ สวิฟท์จะร่วมการแสดงในโชว์นี้ ซึ่งเป็นเพียงข่าวลือเท่านั้น การแสดงโดยเคที เพร์รี่  ถูกยกเลิกเนื่องจากถูกเพิกถอนวีซ่า เช่นเดียวกับจีจี ฮาดิด และนางแบบคนอื่น ๆ ที่ถูกกระทำแบบนี้อีกหลายคน

## กลุ่มแฟชั่นโชว์
### กลุ่มที่ 1: นางฟ้าแพศยา

### ส่วนที่ 2: นางฟ้าเครื่องลายคราม

### ส่วนที่ 3: เรื่องของฤดูหนาว

### กลุ่มที่ 4: ประเทศพันปี

### ส่วนที่ 5: การผจญภัยชนเผ่า

### ส่วนที่ 6: เทพธิดา

## ตอนจบ

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:วิกตอเรียส์ซีเคร็ต